cyanic-selkie/wikianc huggingface dataset:
Keel
Vu Grofen a Ritter
Am 13. Joerhonnert fanne mer zwou Häerschaften, déi zu Keel zoustänneg waren: d'Buerghäre vu Keel an déi vum Zolwerknapp. D'Keeler Awunner ware Leifeegener, d. h. si ware mat Haus an Haff, Fra a Kand un den Här gebonnen.
Am 13. Joerhonnert war zu Keel een Herrschergeschlecht, dat net vill mat den Duerfbewunner ze dinn hat. Nëmme wéineg Vasalen hunn him gedéngt. Hiert Schlass war eng Waasserbuerg mat engem déiwe Gruef. D'Buerg stoung do, wou haut de Gäertnereibetrib zu Keel ass. D'Häregeschlecht ass géint 1400 ausgestuerwen, gouf awer nach vun aneren Herrschaften iwwerholl. D'Schlass ass nom 16. Jh. verfall.
Déi bekannt Ënnerlagen iwwer déi Keeler Häre stelle si am schéinste Liicht duer. Si heesche Ritter, gi Seneschall, d. h. Gouverneur vun der Grofschaft Lëtzebuerg, Riichter vum Adel, gi betraut mat Vertrauensmissiounen, verkéieren um Keeserhaff a si Bierg fir de Grof vu Lëtzebuerg, Arbitter a munche Streidereien, Zeie bei villen Akten asw.
Wéi den Heinrich VI. 1282 an den Heinrich VII. 1290 de Fräiheetsbréif vun der Stad Lëtzebuerg beschwuer hunn, waren d'Häre vu Keel dobäi an hunn den Zeieneed ofgeluecht "auf die hl. Reliquien und den Sakramentsaltar". Wouhier déi Famill staamt war den Historiker net direkt kloer: De Paul Medinger huet gemengt si kéime vu Beetebuerg, well en duecht, déi zwéi Wope géife sech gläichen. Den René Klein huet dat widderluecht a gesäit den Urspronk am Haus Zolwer.
Den Egide von Keille gëtt bei engem Schenkungsakt vum 22. Mäerz 1272 als Zeien ernimmt. De Simon I. von Kayl ass dee beschtbekannten. Hie gouf am Joer 1287 Gouverneur vu Lëtzebuerg. Säin Numm figuréiert a villen Dokumenter. Fir d'lescht gëtt hien 1298 genannt.
De Simon II. von Kayl huet mam Karel I. e Feldzuch an Italie gemaach, wou hien den 31. Mäerz 1331 un enger Vergëftung gestuerwen ass.
De Simon III. von Kayl a seng Fra Marguerite hunn dem Balduin, Äerzbëschof vun Tréier, hir Lehnsgidder iwwerdroen.
Den Thielmann von Kayl war de leschte vun de Ritter vu Keel. No him ass d'Buerg wuel just nach verwalt ginn an am 16. Joerhonnert zesummegefall. Hir Steng waren eng bëlleg Wuer fir d'Keeler Leit beim Bau vun hiren Haiser. Un d'Buerg erënnert haut nëmmen nach Bezeechnung vun der Plaz "an der Buerg".
Keel an der Neizäit
Dëse leschten Här vu Keel-Rëmeleng huet sech missen op Bamberg ofsetze wéi 1794 dat revolutionärt Frankräich d'Herzogtum Lëtzebuerg besat huet an et d'Joer drop gréisstendeels zum Departement Forêts gemaach huet. Doduerch hunn och all d'Gaalgen an aner Zeeche vun de Feudalgeriichter missen ofgedroe ginn.
1815 war er dunn eriwwer mam napoleonesche Premier Empire a Keel koum mat derbäi an dat nei geschafe Groussherzogtum Lëtzebuerg. Dat huet awer net vill um Liewe vun den einfache Leit geännert, Keel war laang Zäit e klengt Bauerenduerf, wéinst senger Lag matzen an enger no Norden ëmmer méi wäit oppener Wisen- an Akerfläch och Sëtz vun der Gemeng mat dem selwechten Numm, zu där ausser Keel selwer och nach Téiteng, Rëmeleng an Uewertéiteng gehéiert hunn. Biergop ass et eréischt mat der Entdeckung vun der Minett gaangen. Aus allen Deeler vum Land, besonnesch aus dem Éislek, mä och aus Däitschland, Polen an Italien, sinn Aarbechter an de Süde komm fir bei der Exploitatioun vum neie Räichtum vum Land ze hëllefen. Rëmeleng huet Keel 1868 a Punkto Awunnerzuel iwwerholl. Duerch e Gesetz vum 27. Juni 1891 ass aus de Sektioune Rëmeleng an Uewertéiteng d'Gemeng Rëmeleng gegrënnt ginn.
Bis an d'1960er Jore stoung zu Keel an der Rue du Faubourg, ongeféier do wou haut d'Sportshal ass, e Gaswierk mat zwéi Gasometeren.
Bevëlkerungsentwécklung
Déi follgend Awunnerzuele bezéie sech just op d'Uertschaft Keel, ouni Téiteng.
Canton d'Évran
De Canton d'Évran ass eng fréier franséisch administrativ Andeelung am Arrondissement Dinan, am Departement Côtes-d'Armor an der Regioun Bretagne. Bei der Kantonalreform vun 2014 gouf de Kanton ofgeschaaft.
Canton de Bâgé-le-Châtel
De Canton de Bâgé-le-Châtel ass eng fréier franséisch administrativ Andeelung am Arrondissement Bourg-en-Bresse, am Departement Ain an der Regioun Auvergne-Rhône-Alpes.
Arrondissement Rethel
Den Arrondissement Rethel ass eng franséisch administrativ Andeelung am Departement Ardennes an der Champagne-Ardenne.
Den Haaptuert ass Rethel.
Den Arrondissement setzt sech aus sechs Kantonen zesummen:
Kriminologie
Mat Kriminologie gëtt d'Wëssenschaft vum Verbrieche bezeechent. Haaptsächlech ginn d'Ursaachen an d'Erscheinungsforme vum Verbriechen ënnersicht.
Primäert Zil vun der Kriminologie ass et also, abstrakt (d. h. net op e bestëmmte Fall bezunnen) Erkenntnesser iwwer d'Ursaachen an déi verschidde Forme vun der Kriminalitéit ze gewannen. D'Kriminologie ëmfaasst besonnesch d'Kriminalitéitstheorien an de Beräich iwwer de Sënn vun der Strof fir e Verbriechen.
Et gëtt zwee verschidde Weeër, fir d'Ursaache vun de Verbriechen z'erfuerschen: De quantitativen an de qualitative Wee.
Wichteg Beräicher, déi mat der Kriminologie zesummenhänken, sinn d'Psychologie, d'Pedagogik, d'Soziologie an den Droit.
Beräicher
Weider Beräicher, déi mat Kriminologie ze dinn hunn, sinn:
John Updike
Den John Hoyer Updike, gebuer den 18. Mäerz 1932 zu Reading (Pennsylvania) a gestuerwen de 27. Januar 2009 zu Beverly (Massachusetts), war en US-amerikanesche Schrëftsteller, dee virun allem Romaner a Kuerzgeschichte geschriwwen huet.
Säi bekanntst Wierk ass seng Rabbit-Serie: Rabbit, Run, Rabbit Redux, Rabbit is Rich, Rabbit at Rest, a Rabbit, Remembered. Säin éischte kommerzielle Succès war Couples.
Mat engem realistesche Stil huet den Updike virun allem d'Liewe vun Duerschnëttsmënschen aus New England beschriwwen, wou en och gewunnt huet. Theemen, déi ëmmer nees erëmkommen, si Sexualitéit an Doud, an d'Zesummespill vun deenen zwee. Den Updike war e villsäitegen Auteur, deen a senger Fiktioun ëmmer nees autobiographesch Elementer verschafft huet, z. B. a senge literareschen Alter egoen Harry Angstrom ("Rabbit", den Duerchschnëttsamerikaner), Henry Bech (de schwieregen Auteur) a Richard Maple (de Biergerlechen an enger Midlife crisis).
Den John Updike huet och vill Rezensioune geschriwwen (dorënner iwwer d'Wierker vum Saul Bellow, Kurt Vonnegut, Iris Murdoch, Milan Kundera an Isabel Allende) an huet literaresch Debatte gefouert, z. B. mam Gore Vidal oder dem Tom Wolfe.
Hien ass u Longekriibs gestuerwen.
Bibliographie
Quell
Canton de Saint-Alban-Leysse
De Canton de Saint-Alban-Leysse ass eng franséisch administrativ Andeelung am Arrondissement Chambéry, am Departement Savoie an der Regioun Auvergne-Rhône-Alpes.
Eduard Zimmermann
Den Eduard Zimmermann, gebuer de 4. Februar 1929 zu München a gestuerwen och do den 19. September 2009 war en däitsche Journalist, Televisiounsmoderator a Sécherheetsexpert.
Hien ass bekannt fir zwou Televisiounsemissiounen, déi en entwéckelt a joerzéngtelaang am ZDF moderéiert huet: vum 20. Oktober 1967 bis de 24. Oktober 1997 300-mol Aktenzeichen XY … ungelöst a vun 1964 bis 1997 161-mol ''Vorsicht Falle! – Nepper, Schlepper, Bauernfänger''.
Monrose
Monrose war eng däitsch Popgrupp déi aus dräi Sängerinne bestoung. Si gouf 2006 an der fënnefter Staffel vun der Castingshow Popstars zesummegestellt, déi um Sender ProSieben gewise gouf. Si hunn hiren éischten Album Temptation am Dezemeber 2006 verëffentlecht an haten domat groussen Erfolleg an Zentraleuropa. En huet sech 600.000 Mo verkaaft an déi éischt Singleauskopplung Shame war en Nummer-Eent-Hit an den däitschsproochege Länner.
Am September 2007 koum hiren zweeten Album Strictly Physical eraus, op deem den zweeten Hit Hot Summer ze fanne ass. Op hirem drëtte Studiosalbum Ladylike war hir lescht Top-10-Single Like a Lady ze fannen. Monrose war eng vun de wéinege Gruppen aus enger däitscher Castingshow, déi iwwer eng länger Zäit erfollegräich war an am Ganzen iwwer 3 Millioune Placke verkaaft huet. Am November 2010 hu si bekannt ginn, datt si sech géifen trennen. De leschte gemeinsamen Optrëtt haten déi dräi Memberen de 27. Februar 2011.
Canton de Saint-Benin-d'Azy
De Canton de Saint-Benin-d'Azy ass eng fréier franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Canton de Bourg-en-Bresse-Est
De Canton de Bourg-en-Bresse-Est ass eng fréier franséisch administrativ Andeelung am Arrondissement Bourg-en-Bresse, am Departement Ain an der Regioun Auvergne-Rhône-Alpes.
Canton de Verteillac
De Canton de Verteillac ass eng fréier franséisch administrativ Andeelung am Arrondissement Périgueux, an der Dordogne an der Regioun Nei-Aquitaine.
Canton de Bourg-en-Bresse-Est
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft an deelweis mam neie Kanton Bourg-en-Bresse-1 ersat.
Canton de Bourg-en-Bresse-Nord-Centre
De  ass eng fréier franséisch administrativ Andeelung am Arrondissement Bourg-en-Bresse, am Departement Ain an der Regioun Auvergne-Rhône-Alpes.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Arrondissement Sedan
Den Arrondissement Sedan ass eng franséisch administrativ Andeelung am Departement Ardennes an der Grand Est.
Den Haaptuert ass Sedan.
Den Arrondissement setzt sech aus sechs Kantonen zesummen:
Pensée
D'Penséeë sinn eng Aartegrupp an der Gattung vun de Vioulen (Viola).
Dommartin-Dampierre
Dommartin-Dampierre ass eng franséisch Gemeng am Departement vun der Marne an der Regioun Grand Est.
Kriminalitéit
D'Kriminalitéit (lat.: crimen, Ukloen, Schold, Verbriechen) orientéiert sech haaptsächlech un der juristescher Definitioun vun enger Strofdot, woubäi d'Kriminalitéit awer éischter als Gesamtphenomeen ugesi gëtt an eng Strofdot éischter individuell ass.
D'Kriminalitéit an engem Land (taux de crimininalité) ass staark ofhängeg vun der Gesetzgebung vun deem Land. Als Beispill kann en do d'Drogegesetzer uginn. Verschidde Länner hunn do méi streng, anerer méi large Gesetzer, wat soe wëllt, datt wat en an engem Land verbrécht, an engem aneren net als Verbriechen ugesi gëtt.
De Gesamtphenomeen Kriminalitéit hänkt leschtenends sou zum groussen Deel vun der Legislatioun an der sozialer Struktur vun engem Land of an huet sech am Laf vun de Joerhonnerte staark verännert.
Dobäi däerf een de reliéisen a rituellen Afloss op d'Gesetzgebung net vergiessen, deen net ëmmer positiv ass. Excisioun oder aner rituell Kierperverstümmlunge ginn an héich ziviliséierte Länner als kriminell ugesinn, wärend an deene Länner, wou se praktizéiert ginn, meeschtens keng legal Basis besteet fir dogéint virzegoen oder, wann et s'och nach gëtt, d'Executiv net amstand ass fir s'ëmzesetzen an de Wëllen dofir och net do ass, well et net der Mentalitéit vun der Bevëlkerung entsprécht.
Vum soziologesche Standpunkt aus gesinn, gëtt déi kriminell Dot net duerch d'Dot u sech bestëmmt. Den individuelle Kriminelle gëtt dat an deem Moment, wou e vun engem Geriicht schëlleg gesprach gëtt. Dobäi gëtt d'Gravitéit vun der Dot nach no verschiddene Facteuren analyséiert, z. B. op en zourechnungsfäeg ass oder net.
Pierre Becker (Politiker)
De Pierre Becker, gebuer den 21. August 1809 zu Iechternach an do gestuerwen den 13. Februar 1879, war e lëtzebuergeschen Dokter a Politiker.
De Medezinner
De Pierre Becker, dee seng Medezinstudien am Mee 1839 zu Würzburg ofgeschloss hat, krut den 9. Februar 1841 d'Erlabnes fir zu Lëtzebuerg ze praktizéieren. Hien huet sech zu Iechternach etabléiert an ass 1842 den éischte Kantonaldokter vum Kanton Iechternach ginn. Am Joer 1843 gouf hie Gesondheetsoffizéier 2. Klass (officier de santé de 2e classe) bei der Kavallerie vum lëtzebuergesche Bundeskontingent zu Dikrech. Wéi d'Kavallerie 1847 ofgeschaaft gouf, sinn hir Leit an d'Infanterie versat a gréisstendeels op Iechternach verluecht ginn. Zu Dikrech blouf just nach een Detachement, zu deem och den Dr. Becker gehéiert huet. Den 1. Abrëll 1849 ass hien zum Gesondheetsoffizéier 1. Klass avancéiert, huet awer kuerz duerno, den 12. Juli 1849 d'Arméi verlooss a sech nees als zivillen Dokter zu Iechternach niddergelooss.
De Buergermeeschter an Deputéierten
Am November 1851 huet de Pierre Becker bei de Gemengewale kandidéiert a gouf als leschten an de Gemengerot gewielt. Am Hierscht 1854 ass hien awer gutt erëmgewielt ginn an den 22. Dezember 1854 gouf hien zum Buergermeeschter vun der Stad Iechternach ernannt; seng deemoleg Schäffe waren den Apdikter Jean-Pierre Brimmeyr an de Postdistributeur a Proprietär Mathias Lefort.
De Pierre Becker, dee bis zu sengem Doud Buergermeeschter vun Iechternach bliwwen ass, huet eng Zäit laang och an der nationaler Politik matgemëscht. Am November 1858 gouf hien nämlech an d'Chamber gewielt wou e véier Joer laang, bis zu senger Demissioun am Oktober 1862, aktiv war.
Eent vun de bekanntsten Evenementer vu senger Amtszäit als Buergermeeschter war d'Aweiung vun der Sauerlinn vun der Prënz-Hary Gesellschaft, den 20. Oktober 1873. D'Seechen erzielt, den Iechternacher Schäfferot wier deemools ze spéit op d'Gare komm, fir de Prënz Hary, dee mat dem Zuch do ukomme sollt, z'empfänken. Dohier kéim den Ausdrock: "déi Iechternacher kommen no". Un där Geschicht ass awer näischt richteg: éischtens, de Schäfferot war mat Zäit op der Gare, an zweetens, den Ausdrock "déi Iechternacher kommen no", kënnt dohier, datt si an der Sprangpressioun hanne ginn, an déi Waxweiler vir.
E manner bekannt, awer desto méi tragescht Evenement, mat deem de Becker als Buergermeeschter an als Dokter ze dinn hat, war d'Choleraepidemie, déi vum 16. Mäerz bis de 14. Mee 1866 zu Iechternach gehaust an an deem Zäitraum ongeféier 110 Doudesaffer an der Abteistad gefuerdert hat. An deenen aneren Uertschafte vum Kanton war et eppes manner schlëmm. Am Ganzen hat d'Epidemie am Kanton Iechternach vu Mëtt Mäerz bis uganks August 1866 gedauert.
Room2012
Room2012 war eng däitsch Popgrupp déi 2007 an der sechster Staffel vun der Castingshow Popstars zesummegestallt gouf. Am Mee 2010 ass d'Grupp fir d'lescht mat alle Memberen opgetrueden.
Canton de Saint-Pierre-le-Moûtier
De Canton de Saint-Pierre-le-Moûtier ass eng franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Great Barrier Reef
De Great Barrier Reef ass mat senger Fläch vun ongeféier 350.000 km² eent vun de gréisste Liewewiese vun der Welt a läit an Australien.
Mathieu Michel
De Mathieu (Mathias) Michel, gebuer de 24. Mee 1820 an der Stad Lëtzebuerg an do gestuerwen de 6. August 1880, war e lëtzebuergesche Professer a Schouldirekter.
Great Barrier Reef
1981 gouf e vun der UNESCO op d'Lëscht vun de Weltnaturierwe gesat.
Mathieu Michel
De Mathieu Michel war vun 1839-1840 an 1840-1841 Professer am Iechternacher Gemengekolléisch. Den 23. Oktober 1841 ass hie Konrektor vum Iechternacher Progymnasium ginn. Den 1. Februar 1858 koum hien als Professer an den Atheneum. Den 29. Oktober 1866 gouf hien Direkter vum der Iechternacher Mëttel- an Industrieschoul.
Great Barrier Reef
Geographie
De Riff erstreckt sech parallel zur Küst vu Queensland, ronn 2.400 km vun der Spëtz Cape York bis Gladstone. D'Breet variéiert tëscht 40 km bei Lizard Island bis zu 370 km bei Mackay.
Mathieu Michel
Um Ufank vum Schouljoer 1877/78 huet et mat der Gesondheet vum Michel gehappert, soudatt hien ufanks November 1877 ee Congé aus Gesondheetsgrënn ugefrot huet. Vum 11. November 1877 u gouf hien duerch de Professer Jos Namur ersat. Ee Mount méi spéit war de Michel nees sou wäit an der Rei, datt hien nees schaffe konnt. Déi ganz Geschicht hat awer zu Iechternach fir vill politesch Onrou gesuergt, well den Namur intern a politesch kontestéiert gouf. De Michel Mathieu huet den 11. Juli 1878 d'Erlabnes krut, an d'Pensioun ze goen, an zwar vum 30. September 1878 un. Den Namur gouf nees virleefeg mat der Direktioun vun der Schoul chargéiert, wat alt erëm eng Kéier zu engem Tollé général gefouert huet. Schlussendlech gouf e Mann Direkter, deen dat eigentlech net wollt, an zwar den Théodore Witry (1839-1910), Professer am Atheneum.
Great Barrier Reef
Fauna a Flora
De Great Barrier Reef besteet aus 2.900 verschiddene klenge Riffer, 71 Koralleninselen, 4.000 Weechdéieren, 1.500 Fësch- an 300 kaleidoskopesche Korallenaarten.
Mathieu Michel
Zesumme mat dem Jean-Pierre Brimmeyr huet hien 1856 dem Abt Jean Bertels seng "Historia Luxemburgensis" (Editioun vu 1605) erausginn.
Great Barrier Reef
Tourismus
Tëscht de Riffer an der Küst leien 900 Inselen, dovu sinn der allerdéngs just 20 touristesch beluecht. Déi mannst vun hinne si richteg Koralleninselen. Haaptsächlech ginn déi dräi schéinst Inselen, Lizard, Bedarra an Dunk Island vun den Touriste besicht. De Great Barrier Reef ass e Magnéit fir Dauchtouristen a Waassersportler.
Hyazinthen
D'Hyazinthen (Hyacinthus) sinn eng Planzegattung aus der Famill vun den Hyazinthplanzen (Hyacinthaceae).
D'Hyazinte sinn Ënneplanzen a si komme vun Natur aus haaptsächlech an Zentral- a Westasien vir. Do fënnt en se op fielsegen e kallekhaltegen Hänk. Si kënne bis op enger Héicht vun 2600 m wuessen. Si si beléift wéinst hirem pronocéierte Parfum a hirer schéiner Bléi an Drauweform.
Hir Blieder si 15 bis 35 cm laang.
Et gëtt dräi Aarten
An der Natur kënnt d'Gardenhyazinth an der Mëtteltierkei, Syrien an am Libanon vir. Déi geziichten Zorten, ongeféier 30, stamen alleguer vun der Gaardenhyazinth af.
Déi bekanntst Zorte sinn:
D'Hyacinthus romanus déi och zu den Hyazinthplanze gehéiert, ass aus der Gattung Bellevalia a kënnt haaptsächlech am Mëttelmierraum, am Süde vu Frankräich an a Griicheland vir.
Canton de Matignon
De Canton de Matignon ass eng fréier franséisch administrativ Andeelung am Arrondissement Dinan, am Departement Côtes-d'Armor an der Regioun Bretagne. Bei der Kantonalreform vun 2014 gouf de Kanton ofgeschaaft.
Baaschtnech
Baaschtnech (Bastogne op Franséisch a Wallounesch, Bastenaken op Hollännesch, Bastnach op Däitsch) ass eng Stad, Sektioun an Haaptuert vun der Gemeng mat deem selwechten Numm an der belscher Provënz Lëtzebuerg.
Zanter der belscher Gemengereform vun 1977 gehéieren haut déi fréier Gemenge Longvilly, Noville, Villers-la-Bonne-Eau a Wardin zu der Gemeng Baaschtnech.
Zur haiteger Sektioun Baaschtnech gehéiere follgend Uertschaften: Bizory, Hemroulle, Isle-la-Hesse, Isle-le-Pré, Savy a Senonchamps.
Vaux-sur-Sûre
Vaux-sur-Sûre ass eng belsch Gemeng an der Provënz Lëtzebuerg. Se läit un der Sauer.
Baaschtnech
Baaschtnech läit op der Nationalstrooss N4 déi vun Arel bis op Baaschtnech zu der Voie de la Liberté gehéiert.
Vaux-sur-Sûre
Den 1. Januar 2005 hunn do 4.553 Leit gelieft. D'Surface ass 135,87 km², wat deemno eng Bevëlkerungsdicht vun 33,51 Awunner op de km² mécht. Aner Sektiounen an der Gemeng sinn Hompré, Morhet, Nives, Sibret, Vaux-lez-Rosières a Juseret.
Baaschtnech
Um Territoire vun der Uertschaft Al Hé an der fréierer Gemeng Longvilly huet d'Lingserbaach hir Quell.
Vaux-sur-Sûre
D'Gemeng Vaux-sur-Sûre wéi se haut ass, ass duerch zwou Fusiounen entstanen an zwar eng éischt fräiwëlleg 1970 wéi Morhet, Nives a Vaux-lez-Rosières sech zesummegedoen hunn an duerno wéi bei der belscher Gemengereform vun 1977 Hompré, Juseret an en Deel vu Sibret nach derbäikoumen. D'Sektioune Senonchamps an Isle-le-Pré vun der fréierer Gemeng Sibret goufe bei Baaschtnech geprafft.
Baaschtnech
D'Awunner gi Bastognards genannt.
Vaux-sur-Sûre
D'Märei steet zu Vaux-lez-Rosières.
Baaschtnech
Geschicht
Baaschtnech daucht eng éischt Kéier 634 schrëftlech op, wéi en Herzog vun Austrasien der Abtei vun Tréier säi Besëtz vu Baaschtnech iwwerdréit, dee 721 un d'Abtei Prüm iwwergeet. An der Ardennenoffensiv, am Wanter 1944/45, hat Baaschtnech besonnesch vill ze leide gehat. E Memorial, dat sougenannte Monument um Mardasson, erënnert dorun. Do donieft steet de Bastogne Historical Center, e Musée iwwer d'Kämpf ëm a ronderëm Baaschtnech.
Arrondissement Vendôme
Den Arrondissement Vendôme ass eng franséisch administrativ Andeelung am Departement Loir-et-Cher an der Regioun Centre.
Baaschtnech
Wopen a Fändel
De Baaschtnecher Wopen erënnert un d'Vergaangenheet vu Baaschtnech dat am 13. Joerhonnert dem Doumkapitel Notre-Dame vun Oochen gehéiert huet. Vum Baaschtnecher Wope wësse mer datt en eng éischt Kéier den 18. November 1818 vum Hollännesche Kinnek an engem Arrêté festgehale gouf:
No der Onofhängegkeet gouf am neie Staat nees alles frësch konfirméiert. Dofir goufen zwou Decicisiounen am Gemengerot geholl an zwar den 11. Dezember 1837 an de 5. August 1841 déi mat engem Arrêté royal vum 13. Abrëll 1842 confiméiert goufen:
Fir et dann nach eng Kéier besser ze maachen, gouf dunn no de Gemengefusioune mat Longvilly, Noville, Villers-la-Bonne-Eau a Wardin den 23. Februar 1977 déi ganz Prozedur mat enger Decisioun vum Gemengerot nees eng Kéier frësch ugekierpt. Den Arrêté royal gouf de 24. Abrëll 1980 geholl an d'Publikatioun am Moniteur belge war de 4. Juli 1980 mat follgender Beschreiwung:<br<
De Fändel vu Baaschtnech ass follgendermoosse beschriwwen:
Jumelagen
Baaschtnech ass mat Périers an der Basse-Normandie jumeléiert, an huet de 16. Abrëll 2005 eng Partnerschaft mat der Gemeng Tulette an der Drôme geschloss.
Rudolf Diesel
De Rudolf Christian Karl Diesel gebuer den 18. Mäerz 1858 zu Paräis a gestuerwen den 29. September 1913 erdronk am Äermelkanal war en däitschen Ingenieur an Erfinder.
Arrondissement Vendôme
Den Haaptuert ass Vendôme.
Édouard Malayan
Den Édouard Rubenowitsch Malayan, gebuer 1947, ass en Diplomat vun der Russescher Federatioun. Hien ass bestuet a Papp vun engem Jong.
Rudolf Diesel
No engem Studium am Maschinnebau gouf de Rudolf Diesel e Mataarbechter vum Carl von Linde an huet sech mat dem Bau vu Wärmekraaftmaschinnen ofginn.
Arrondissement Vendôme
Den Arrondissement setzt sech aus 9 Kantonen zesummen:
Édouard Malayan
No sengem Studium um Moskauer "Institut fir international Bezéiungen" gouf hien 1970 diplomateschen Delegéierten an der sowjetescher Ambassade zu Kinshasa. 1972/73 war hien am Zaire. Tëscht 1979 a 85 an duerno tëscht 1991 a 96 an den USA.
Vaux-sur-Sûre
Geschicht
Zanter spéitstens 1626 huet Vaux zu der sougenannter Seigneurerie hautaine vu Cobreville gehéiert, zu där och nach 7 aner Dierfer aus der Géigend gehéiert hunn.
Édouard Malayan
Seng éischt Plaz als Botschafter krut hien am August 2000. Hien huet zu Kingston gewunnt a war zoustänneg fir Jamaika, déi Dominikanesch Republik an Antigua a Barbuda bis den Abrëll 2005.
Rudolf Diesel
1893 gëtt an der Maschinnefabrik Augsburg mat finanzieller Bedeelegung vun der Firma Friedrich Krupp un der Entwécklung vun engem Dieselmotor geschafft. 1897 geléngt et dem Rudolf Diesel, deen deemools och bei der Firma MAN AG zu Augsburg geschafft huet, deen éischte Modell vun deem Motor ze bauen, deen och ouni gréisser Problemer leeft. OP déi Manéier konnte bëllegen Ueleg mat gerengem Verbrauch benotzt ginn.
Vaux-sur-Sûre
Naturpark
Vaux-sur-Sûre läit am Parc naturel Haute Sûre Forêt d'Anlier an ass eng vun de 6 Grënnungsgemenge vum Naturpark.
Édouard Malayan
Am Juli 2005 gouf den Édouard Malayan Ambassadeur vun der Russescher Federatioun fir Lëtzebuerg mat Residenz an der Ambassade am Beggener Schlass, wou hie bis de September 2009 blouf. Wärend senger Amtszäit war de 24. Mee 2007, déi éischt offiziell Visitt vun engem russesche Staatspresident, dem Wladimir Wladimirowitsch Putin, zu Lëtzebuerg.
Vaux-sur-Sûre
Jumelagen
Vaux-sur-Sûre ass mat zwou Gemenge jumeléiert:
Rudolf Diesel
Duerch Patentprozesser war de Rudolf Diesel a senger Aarbecht staark behënnert a konnt eréischt 1908 d'Weiderentwécklung vu sengem Motor virundreiwen, soudatt si a Camionen a Lokomotiven gebraucht konnte ginn.
Iwwer den Doud vum Rudolf Diesel ass net vill bekannt. En ass fir d'lescht u Bord vum Dampschëff Dresden gesi ginn, mat deem e vun Antwerpen op London fuere wollt fir do un enger Reunioun vun der Consolidated Diesel Manufacturing Ltd. deelzehuelen. En ass awer ni do ukomm. Spéider solle Fëscher zwee Réng bei enger gutt gekleeter Waasserläich fonnt hunn, déi allerdéngs wéinst engem Stuerm ne konnt gebuerge ginn. Et gëtt gesot, datt déi Réng dem Rudolf Diesel gehéiert hunn. Déi genee Doudesëmstänn konnten ni gekläert ginn.
Heinrich Schliemann
De Johann Ludwig Heinrich Julius Schliemann gebuer de 6. Januar 1822 zu Neubukow, Mecklenburg, a gestuerwen de 26. Dezember 1890 zu Neapel, war e Geschäftsmann zu St. Petersburg a Pionéier an der Feldarcheologie.
Biographie
Den Heinrich Schliemann ass an enger Paschtoueschfamill opgewuess; nom Doud vu senger Mamm, koum en am Alter vun 10 Joer an d'Famill vu sengem Monni. Wéinst Geldmangel war him d'Besiche vu engem Lycée net méiglech gewiescht. 1836 huet e seng Léierzäit als Handelsgehëllef bei engem Kréimer ugefaangen, déi en awer aus gesondheetleche Grënn huet missen ofbriechen. 1841 wollt en, komplett veraarmt, a Venezuela auswanderen, ass awer un der nidderlännescher Küst gestrant. Ee Joer méi spéit krut en eng Plaz als Laufbursch an engem Kontor zu Amsterdam an huet ugefaangen, Friemsproochen ze léieren, wat em anscheinend gutt gelongen ass. 1846 huet en am Optrag vu sengem Patron eng Handelsnidderloossung zu Sankt Péitersbuerg gegrënnt. Schonn ee Joer méi spéit huet en do och en eegent Handelshaus opgemaach a krut och déi russesch Staatsbiergerschaft.
Am den nächste Joren huet en eng Bank fir Goldhandel zu Sacramento (Kalifornien) gegrënnt, huet erfollegräich an amerikanesch Eisebunnsprojeten investéiert, gouf enorm räich duerch Waffeliwwerungen un d'zaristesch Arméi am Krimkrich an huet engem russesche Geschäftsmann seng Duechter bestuet.
1856 huet e Latäin an Algriichesch geléiert a wollt sech aus dem Geschäftsliewen zeréckzéien.
Dëst ass em awer eréischt 1864 gelongen. Duerno huet e laang Studiereesen an Asien an an Nord- a Mëttelamerika gemaach. Vun 1864 u studéiert en Altertumswëssenschaften op der Sorbonne zu Paräis. Wéini genee e sech konkreet fir d'Antiquitéit intresséiert huet, ass onkloer, zumools well seng eegen Opzeechnungen dacks zimmlech onzouverlässeg sinn.
1868 wandert en a Griicheland aus an ënnerhëllt eng Studierees an d'Géigend vun Troja, dem haitegen Hissarlik.
1869 koum d'Promotioun zum Dr. phil. op der Universitéit zu Rostock mat engem archeologeschen Theema, d'Scheedung vu senger éischter russescher Fra an dat séiert Bestietnes mat der 17-järeger Griichin Sophia Engastromenos.
1870 huet en um Hiwwel Hissarlik illegal éischt Proufgruewungen duerchgefouert, ee Joer spéider koum déi éischt offiziell Gruewungskampagne. 1874 stoungen éischt Proufgruewunge zu Mykene um Plang, wou en zwee Joer méi spéit déi berüümt Schachtgriewer entdeckt huet. Et koumen nach Ausgruewungen zu Orchomenos an Alba Longa dobäi. 1881 huet en, op Vermëttlung vu sengem Fërderer Rudolf Virchow, seng Sammlung vun trojanesche Fondstecker dem däitsche Vollek geschenkt a gouf doropshin Éierebierger vu Berlin. En huet kuerz Zäit méi spéit seng Fuerschungsresultater ënner dem Numm Ilies a seng Autobiographie publizéiert. Dat Joer drop huet de Wilhelm Dörpfeld fir d'éischt un enger Gruewung vum Schliemann zu Troja deelgeholl. 1884 huet e mat de Gruewungen zu Tiryans ugefaangen, déi en nieft de Sondéierungen zu Alexandria 1885 weidergefouert huet. 1890 huet en eng international Geléiertekonferenz um Ausgruewungsuert zu Troja finanzéiert. No der siwenter Campagne zu Troja ass en 1890 iwwerraschend un de Follge vun engem laangjäregen Ouereleiden (Tinnitus?) gestuerwen.
Ausgruewungen
Den Heinrich Schliemann war net den éischten, dee gemengt hat, ënner dem Hiwwel Hissarlik an der Troas d'Iwwerreschter vun der Stad Troja kënnen ze fannen. 1863 goufe do vum Britt Frank Calvert éischt Ausgruewunge duerchgefouert. Wärend den éischten dräi Campagnen (vun 1871 un) huet de Schliemann vu sengen Aarbechter e 40 m breeden an iwwer 15 m déiwe Gruef matzen duerch de Hiwwel dreiwe gelooss, an der Hoffnung, sou Ilion, d'Buerg vum Priamos, ze fannen. Dobäi goufe wichteg Siddlungsspueren aus alle Schichten onwidderbrénglech zerstéiert. E war awer léierfäeg: an de follgende Joren a bei Gruewungen op anere Plaze huet en d'Hëllef vun engem Fachmann (Wilhelm Dörpfeld) an Usproch geholl an ass méi virsiichteg virgaangen.
Zweiwelhaft war och säi Verhale géintiwwer de Vetrieder vum Osmanesche Räich: en huet de Schaz vum Priamos widderrechtlech ausser Land bruecht. Eréischt no engem Prozess huet en heifir e "Kafpräis" misse bezuelen.
Déi wäitverbreete Legend (un där e selwer gär gestréckt huet) "Heinrich Schliemann huet op där Plaz déi legendär Stad Troja entdeckt..." ass an där Form dofir onhaltbar.
Ouni Zweiwel huet de Schliemann als Éischten eng bronzezäitlech Siidlung ausserhalb vun Egypten a Mesopotamien opgedeckt an domat an der Archeologie e komplett neit Aarbechtsgebitt opgemaach.
Pompelspäicherwierk Veianen
Wéi ass et dozou komm?
An engem Bréif un de Staatsminister Paul Eyschen vum 17. November 1909 freet den deemolegen Direkter vun der Diddelenger Schmelz, den Émile Mayrisch d'Geneemegung fir:
2. Den natürlichen Flußlauf der Our an der Krümmung, auf welcher das Dorf Bivels liegt, zu unterbrechen und mittels eines Tunnels, welcher die Krümmung durchschneidet, das entstehende Gefälle zur Erzeugung electrischer Kraft zu benutzen....
Fir d'Our hydroelektresch auszenotzen, goufe schonn 1925 déi éischt Etüde maache gelooss. Ee vun de Virprojeten hat eng Staumauer vun 106 Meter Héicht bei Stolzebuerg an der Gemeng Pëtschent virgesinn. Mä an deene politesch komplizéierten Zäiten (d'Our mécht do d'Grenz mat Däitschland) sinn déi Pläng am Sand verlaf.
Nom Zweete Weltkrich goufen déi Iddien nees ausgegruewen. Mä ënner anerem wéinst dem klengen Debit vun der Our goufe sech d'Fachleit schlussendlech eens fir e Pompelspäicherwierk mat kënschtlecher Waasserspäicherung a mat engem Dag/Nuecht-Wiessel ze bauen.
Op Virschlag vun der Lëtzebuerger Regierung gouf den 29. Mee 1951 d'Société électrique de l'Our S.A. (SEO) gegrënnt. Déi hat hire Sëtz an der Stad a sollt sech ëm d'Plangen an d'Realiséiere vum Wierk këmmeren.
De Staatsvertrag vum 10. Juli 1958 tëscht dem Groussherzogtum an dem Land Rheinland-Pfalz huet der SEO d'Betribskonzessioun fir 99 Joer (gerechent vum 1. Januar 1965 un) verschaaft.
Am Hierscht 1959 sinn d'Aarbechte fir d'Kraaftwierk ugaangen, no knapps fënnef Joer war alles fäerdeg.
D'Hielekraaftwierk
mat sengen néng dräideelege Maschinnebléck, déi nieftenee stinn, a wou jiddwereng dovun 100.000 Kilowatt Turbinneleeschtung bréngt, besteet aus dräi Haaptkonstruktiounen:
D'Schachtkraaftwierk
besteet aus engem vertikalen zweedeelege Maschinneblock mat 200.000 Kilowatt Turbinneleeschtung, deen 1970 nogebaut gouf. Dës zéngt Maschinn ass an engem Schacht agebaut, net wäit ewech vum ënneschte Baseng, an ass duerch eng eegen Drockleitung mam ieweschte Baseng verbonnen.
Den ieweschte Baseng
Den ieweschte Baseng läit um Niklosbierg a besteet eigentlech aus zwéi Basengen, déi duerch en Damm getrennt sinn. All Baseng huet e sonneren Alaf fir d'Drockleitungen, an d'Ausleef vun den Drainageleitunge si béidsäiteg am Trenndamm.
D'Drockwaassergalerie
Zwou Drockrouerleitunge verbannen d'Alafwierker I an II mat dem Hielekraaftwierk. Si besti jiddwereng aus engem ieweschte vertikalen Deel, engem méi laange schréien Deel a féieren d'Waasser iwwer en horizontale Verdeeler bei d'Turbinnen a bei d'Pompelen.
D'Haapthiel
D'Haapthiel, an där déi néng Maschinnebléck stinn, huet e bëtonéiert Verwëllef an ass 330 Meter laang, huet eng Breet vu 17 Meter an en ausgebrachene Plaffong vun 30 Meter.
Déi elektromechanesch Installatiounen
An der ënnerierdescher Maschinnenhal stinn néng identesch Maschinne mat enger horizontaler Aggregatwell. All Maschinneblock besteet aus:
Den Demarrage, d'Ofschalten an de Betribswiessel vun de Maschinnebléck gëtt vum Kontrollraum aus automatesch gesteiert. Am normalen Déngscht ginn d'Turbinne vun enger Zentral vum RWE-Verdeeler zu Brauweiler an Däitschland gesteiert.
Am Géigesaz zu de Maschinnen 1-9 besteet déi zéngt Maschinn mat enger Turbinneleeschtung vun 200.000 kw aus enger Pompelturbinn mat enger senkrechter Well, déi mat enger Motorgeneratrice fest verbonnen ass.
Den ënneschte Baseng
Den ënneschte Baseng gëtt gestäipt vun enger Schwéiergewiichtsmauer, de Staudamm, bei der Veianer Loumillen. Déi Mauer ass 30 Meter héich, d'Dammkroun ass 130 Meter laang an ënner dem Wee 3,8 Meter breet an den Dammfouss ass 28 Meter laang.
D'Fläch vum gestaute Waasser ass 10 Hektar an de Volume vum 8 Kilometer laange "Séi" ass 10 Milioune Meter Kibb.
Dräi "Kegelstrahlschieber" fir den Oflaf vu bis zu 100 Meterkibb an der Sekonn an e "Rankschieber" fir 25 Meterkibb an der Sekonn si bei staarker Waasserféierung a Betrib. En Zweete Rankschieber gëtt gebraucht fir d'Fäinreguléierung bei engem Duerchfloss vu bis zu 1 Meter Kibb/s.
Bei Héichwaasser funktionéiert en Iwwerlaf an erlaabt 180 Kubikmeter/s ofzeloossen.
Beim Fouss vun der Staumauer leeft e klengt Kraaftwierk mat 2 Kaplan-Turbinne vun 3100 kW an 900 kW fir Waasserquantitéite vun engem bis zu 12 Kubikmeter an der Sekonn.
D'Tëschewier zu Stolzebuerg
Zu Stolzebuerg bei der Ourbréck fir op Keppeshausen gouf en Tëschewier mat zwou automatesch gesteierte Wierpaarten opgeriicht, dat de Stauséi flossop ofgrenzt. Do lafen zwou Kaplanturbinne bei enger Waasserspigeldifferenz vun 3 Meter an engem Duerchfloss vun 2 Meterkibb an der Sekonn pro Turbinn, woubäi all Turbinn 32,5 Kilowatt leescht.
Ausbau
De 27. Mäerz 2007 huet de Verwaltungsrot vun der SEO decidéiert d'Pompelspäicherwierk vu Veianen ëm eng eeleft Pompelturbinn mat enger Leeschtung vun 200 Megawatt z'erweideren.
De 26. Februar 2009 goufen d'Pläng vun där Erweiderung der Ëffentlechkeet am Detail presentéiert. De Projet huet virgesinn, de Faassungsvolume vum ieweschte Baseng ëm 500.000 m³ op 7,3 Millioune Meterkibb z'erhéijen an dofir d'Stauzil vun den zwéin ieweschte Basengen jeeweils ëm 1 Meter vu 510,30 m NN op 511,30 m NN ze hiewen. Och den ënneschte Baseng huet mussen erweidert ginn, soudatt dat iewescht Stauzil hei ëm 0,5 Meter ugehuewe konnt ginn. An dofir hunn och e puer Stroossen a Weeër laanscht dëse Baseng musse méi héich geluecht ginn.
D'Aarbechte vun der Maschinn hunn am Januar 2010 ugefaangen a waren am Dezember 2014 fäerdeg. D'Maschinn 11 ass de 4. November 2014 a Presenz vum Grand-Duc Henri a vum däitsche Bundespresident Joachim Gauck, deen op Staatsbesuch war, ageweit ginn. Et goufen am Ganzen 186 Mio. Euro investéiert, déi ongeféier zu gläichen Deeler vun de RWE Power an Enovos Lëtzebuerg iwwerholl goufen.
Déi nei Maschinn ka bal 1.300 Megawatt Spëtzestroum an d'europäescht Verbondsnetz aspeisen.
Oratorium
Den Oratorium ass eng Oper ouni Theater; e stellt haaptsächlech reliéis Theemen aus der Bibel, Hellegegeschichten oder Legenden duer
Lëscht vun den Äerdmoundkrateren T
Aner Lëschten
A B C D E F G H I J K L M N O P Q R S U V W X Y Z
Oratorium
Däitschland
D'Freuden- und Trauerspiele zu Nürnberg‚ Nürnberger Akte Historia von der freuden- und gnadenreichen Geburt Jesu Christi
Den Haydn
De Joseph Haydn, (1732-1809) huet eréischt am Alter seng zwéin Oratorie geschriwwen:
Däitschland
Ein deutsches Requiem Die Legende von der heiligen Elisabeth Christus Das Paradies und ie Peri Odysseus
Frankräich
Oratorrio de Noël La damnation de Faust
D'Tschekoslowakei
Svatá Ludmilla (Déi helleg Ludmilla) Gilgames (De Gilgamesch)
Arrondissement Charleville-Mézières
Den Arrondissement Charleville-Mézières ass eng franséisch administrativ Andeelung am Departement Ardennes an der Champagne-Ardenne.
Den Haaptuert ass Charleville-Mézières.
Homo erectus
Den Homo erectus war en Urmënsch, den an Afrika aus dem Homo rudolfensis oder dem Homo habilis fir d'éischt als Homo ergaster entstanen ass, sech dunn awer no Asien ausgebreet huet a sech do, an an Afrika, zum Homo erectus entwéckelt huet.
En huet d'Fauschtkäil erfonnt, d'Feier benotzt a vun der Juegd gelieft.
En huet virun 1,8 Millioune bis zu viru 40.000 Joer gelieft.
1981 huet den Hollänner Eugène Dubois bei Trinil op Java Iwwerreschter vun engem Urmënsch fonnt, deen e Pithecanthropus erectus genannt huet. Spéider gouf dësen zur Aart vum Homo erectus gezielt.
Am Joer 1927 ënnersicht de kanadesche Medezinner Davidson Black zu Peking en Zant dee sechs Joer vidrun an der Hiel vun Zhoukoudian fonnt ginn ass. Dëse Bakenzant gouf dem Fréimënsch Sinanthropus pekinensis (oder Peking-Mënsch) zougeuerdent. E Joerzéngt duerno goufe 50 km vun dëser Hiel eng sëllege Schiedelen a Skelettiwwerreschter vun der selwechter Aart fonnt. Zanter de 50er Joren ziele si zur Aart vum Homo erectus.
1975 huet de Bernard Ngeneo e Schiedel fonnt deen 1,7 Millioune Joer al ass. E gëtt der Aart vum Homo ergaster zougedeelt.
1984 fënnt de Kenianer Kamoya Kimeu am Kenia en aussergewéinlech gutt erhalene Skelett, vun der selwechter Aart. Dëse gouf ënner dem Numm Turkana-Boy bekannt.
Vill Paleoanthropologe si sech guer net eens ob et sech ëm eng eegen Aart handelt an uerdnen d'Fossillen an eng fréier Form vum Homo erectus an.
1991 sinn a Georgie bei Dmanisi fossil Iwwerreschter fonnt ginn déi dem afrikaneschen Homo erectus oder ergaster gläichen.
Canton de Saint-Saulge
De Canton de Saint-Saulge ass eng fréier franséisch administrativ Andeelung am Arrondissement Nevers, am Departement Nièvre an der Bourgogne-Franche-Comté.
Arrondissement Chartres
Den Arrondissement Chartres ass eng franséisch administrativ Andeelung am Departement Eure-et-Loir an der Regioun Centre.
Den Haaptuert ass Chartres.
Den Arrondissement setzt sech aus 11 Kantonen zesummen:
Villanueva de Perales
Villanueva de Perales ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
Canton de Merdrignac
De Canton de Merdrignac ass eng fréier franséisch administrativ Andeelung am Arrondissement Dinan, am Departement Côtes-d'Armor an der Regioun Bretagne. Bei der Kantonalreform vun 2014 gouf de Kanton ofgeschaaft.
Villanueva de Perales
D'Gemeng Villanueva de Perales huet 939 Awunner (2004) op enger Fläch vun 31 km².
Canton de Saint-Pierre-d'Albigny
De Canton de Saint-Pierre-d'Albigny ass eng franséisch administrativ Andeelung an den Arrondissementer Arrondissement Chambéry a Saint-Jean-de-Maurienne, am Departement Savoie an der Regioun Auvergne-Rhône-Alpes.
Dommartin-sous-Hans
Dommartin-sous-Hans ass eng franséisch Gemeng am Departement vun der Marne an der Regioun Grand Est.
Dommartin-sous-Hans läit am Dall vun der Bionne.
Arrondissement Bar-sur-Aube
Den Arrondissement Bar-sur-Aube ass eng franséisch administrativ Andeelung am Departement Aube an der Champagne-Ardenne.
Den Haaptuert ass Bar-sur-Aube.
Den Arrondissement setzt sech aus 5 Kantonen zesummen:
Villanueva del Pardillo
Villanueva del Pardillo ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Villanueva del Pardillo huet 6.415 Awunner (2002) op enger Fläch vu 25 km².
Lëscht vun de Gemengen am Departement Nièvre
Lëscht vun den 312 Gemengen am Departement Nièvre.
Canton de Bourg-en-Bresse-Sud
De  ass eng fréier franséisch administrativ Andeelung am Arrondissement Bourg-en-Bresse, am Departement Ain an der Regioun Auvergne-Rhône-Alpes.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Canton de Plancoët
De Canton de Plancoët ass eng franséisch administrativ Andeelung am Arrondissement Dinan, am Departement Côtes-d'Armor an der Regioun Bretagne.
(1669) Dagmar
Den (1669) Dagmar ass en Asteroid vun der Haaptasteroidenceinture, deen de 7. September 1934 vum däitschen Astronom Karl Wilhelm Reinmuth zu Heidelberg entdeckt gouf.
Den Asteroid huet en däitsche Fraevirnumm, deen awer zu kenger bestëmmter Persoun gehéiert.
Robert Brasillach
De Robert Brasillach, gebuer den 31. Mäerz 1909 zu Perpignan am Departement Pyrénées-Orientales, a gestuerwen de 6. Februar 1945, war e franséische Schrëftsteller. No engem Doudesurteel wéinst Kollaboratioun mat Nazi-Däitschland gouf hien am Fort vu Montrouge erschoss.
Lenneng
Lenneng ass eng lëtzebuergesch Uertschaft an Haaptuert vun der Gemeng Lenneng. Se läit am Dall vun der Lennenger Baach
Canton de Briare
De Canton de Briare ass eng fréier franséisch administrativ Andeelung am Arrondissement Montargis, am Departement Loiret an der Regioun Centre.
Arrondissement Troyes
Den Arrondissement Troyes ass eng franséisch administrativ Andeelung am Departement Aube an der Champagne-Ardenne.
Den Haaptuert ass Troyes.
Den Arrondissement setzt sech aus 22 Kantonen zesummen:
Rëppequallen
D'Rëppequallen (Ctenophora) sinn e Stamm bannent dem Déiereräich.
Rëppequalle sinn Déieren ouni Skelett mat aacht Wimperereien (Rëppen) an Tentakelen.
Canton de Plélan-le-Petit
De Canton de Plélan-le-Petit ass eng fréier franséisch administrativ Andeelung am Arrondissement Dinan, am Departement Côtes-d'Armor an der Regioun Bretagne. Bei der Kantonalreform vun 2014 gouf de Kanton ofgeschaaft.
Knorpelfësch
D'Knorpelfësch sinn eng Klass vun de Chordata. Déi bekanntst Knorpelfësch sinn d'Haien. Et gëtt ongeféier 800 Aarte vu Knorpelfësch.
Maison-Cronière
D'Maison-Cronière gehéiert zur der Gemeng Déifferdeng. D'Gebaier stinn op enger fräier Plaz am Groussebësch tëscht Uewerkuer an Zowaasch eng ronn 250 Meter vun der franséischer Grenz ewech.
Schlässer vun der Loire
Mat Schlässer vun der Loire si Schlässer gemengt, déi am Dall vun der Loire, laanscht d'Loire oder hir Nieweflëss stinn. En Deel vun de Schlässer, tëscht Sully-sur-Loire a Chalonnes, ass am Joer 2001 op d'Lëscht vun de Weltierwe vun der Unesco opgeholl ginn.
Canton de Ceyzériat
De Canton de Ceyzériat ass eng franséisch administrativ Andeelung am Arrondissement Bourg-en-Bresse, am Departement Ain an der Regioun Auvergne-Rhône-Alpes.
Gemengen am Kanton no 2015
Nom Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantonen ass d'Gemengenzuel am Kanton vun 11 op 22 eropgaangen.
Winston Churchill
De Sir Winston Leonard Spencer Churchill, gebuer den 30. November 1874 zu Woodstock an England, a gestuerwen de 24. Januar 1965 zu London ass dee bedeitendste brittesche Staatsmann vum 20. Joerhonnert. Hie war zweemol Premierminister an en huet Groussbritannien duerch den Zweete Weltkrich gefouert.
Originnen, Schoulzäit, Militär
De Winston Churchill war de Jong vum brittesche Politiker Lord Randolph Churchill an der amerikanescher Millionärsduechter Jennie Jerome. Hien ass am Schlass vu sengem Grousspapp op d'Welt komm, am Blenheim Palace bei Woodstock (Oxfordshire).
De Grousspapp, John Winston Spencer-Churchill, huet als siiwenten Duke of Marlborough zum engleschen Héichadel gehéiert. De Randolph Churchill war den drëtte Jong an der Famill, an huet dowéinst den Herzogtitel net konnten ierwen. De Winston Churchill selwer wäert an de 50er Joren d'ugebueden Erhiewung zur ierflecher Peerwürd ofleenen, gëtt awer 1953 zum Ritter vum Order of the Garter geschloen. Seng Hierkonft huet him a senger Jugend d'Opnam a renomméiert Internater an als Offizéier an d'Arméi geséchert, obwuel seng Resultater als Schüler net déi bescht waren.
Vun 1881 bis 1892 huet den Churchill d'Eliteschoulen zu Ascot, Brighton an Harrow besicht. D'autoritärt Erzéiungssystem an dëse Schoulen war net senges, an en ass e puermol sëtzebliwwen. No der Schoulzäit huet hien et mat der Arméi versicht, mä ass zweemol duerch den Opnamexame gefall. 1893 kënnt hien dann awer als Kadett op Sandhurst a mat 21 ass hie Kavallerie-Läitnant am 4. Husareregiment. Hei huet hien erkannt, zu wat hien anscheinend wierklech predestinéiert wier: fir Krich ze maachen.
Tëscht 1895 an 1901 huet den Churchill als aktiven Zaldot a Krichsberichterstatter fënnef Kolonialkricher matgemaach: op Kuba, an Indien, an an aneren Deeler vum Britteschen Empire. An der Schluecht vun Omdurman am Sudan huet hien un enger vun de leschte Kavallerieattacken an der Geschicht deelgeholl. Am Burekrich geléngt him, nodeem e Prisonéier war, eng spektakulär Flucht. Säi Buch iwwer dës Aventure a seng Krichsberichter hunn hien an England bekannt gemaach.
Arrondissement Dreux
Den Arrondissement Dreux ass eng franséisch administrativ Andeelung am Departement Eure-et-Loir an der Regioun Centre.
Winston Churchill
Ufank vun der politescher Carrière
Schonn 1899 hat den Churchill sech ouni Erfolleg ëm e Sëtz am House of Commons beméit. Nodeem hien aus dem Burekrich zeréckkomm war, ass hien am Mäerz 1901 als frëschgewielte Konservativen (Tory) fir de Walkrees Oldham an d'Parlament komm. Säin éischte spektakulären Optrëtt war den 31. Mee 1904, wéi hien demonstrativ zu de Whigs iwwergetrueden ass. De Grond heifir war d'Haltung vun de Liberalen an der Fro "Fräihandel oder Schutzzoll", déi him méi no louch. Bei de Whigs ass hien op der politescher Skala ëmmer méi no lénks gewandert. Hien huet zum sozialreformeresche Parteifligel gehéiert, an huet schliisslech an der Ëffentlechkeet als dropgängereschen, mä bewonnerte Radikale gegollt, genee wéi säi Fërderer David Lloyd George.
Bei de Konservative mëttlerweil richteg gehaasst, huet hie Frënd a Feind an de Joren no 1906 iwwerrascht, an zwar duerch seng Fäegkeeten als Ënnerstaatssekretär fir d'Kolonien, souwéi als Wirtschafts- an Inneminister. Genee am Moment wou den däitsch-brittesche Flottekonflikt sech zougespëtzt huet, gëtt hie vum Premierminister Herbert Henry Asquith 1911 zum Éischte Lord vun der Admiralitéit, also zum Minister vun der Marinn, ernannt. Seng wichtegst Entscheedung an dësem Amt war d'Ëmrëschtung vun der brittescher Schluechtflott vu Kuel- op Pëtrolsfeierung, wat den Aktiounsradius däitlech vergréissert huet.
Arrondissement Dreux
Den Haaptuert ass Dreux.
Winston Churchill
Ufank vun der politescher Carrière
De rasanten Ufank vu senger politescher Carrière fält mat Verännerungen a sengem Privatliewen zesummen: Am September 1908 bestit den Churchill d'Clementine Hozier, mat der hie bis zu sengem Doud zesummegelieft huet. D'Koppel hat spéider ee Jong a véier Duechteren, vun deenen allerdéngs eng schonn als Kand gestuerwen ass. Säi Jong Randolph an zwee vu sengen Enkelkanner goufen och Parlamentarier.